CELEX: 62014TN0530
Language: el
Date: 2014-07-11 00:00:00
Title: Υπόθεση T-530/14: Προσφυγή της 11ης Ιουλίου 2014 — Verein StHD κατά ΓΕΕΑ (αναπαράσταση μαύρου φιόγκου)

8.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 303/54
            
         Προσφυγή της 11ης Ιουλίου 2014 — Verein StHD κατά ΓΕΕΑ (αναπαράσταση μαύρου φιόγκου)
   (Υπόθεση T-530/14)
   2014/C 303/64
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Verein Sterbehilfe Deutschland (Verein StHD) (Ζυρίχη, Ελβετία) (εκπρόσωπος: P. Brauns, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τη μερική απόρριψη της υπ’ αριθ. 1 1 6 24  483 καταχωρίσεως κοινοτικού σήματος, της 13ης Αυγούστου 2013, και την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 5ης Μαΐου 2014, στην υπόθεση R 1940/2013-4,
            
         
               —
            
            
               να κρίνει ότι επιτρέπεται η καταχώριση του υπ’ αριθ. 1 1 6 24  483 κοινοτικού σήματος (επίσης) για τις ακόλουθες υπηρεσίες:
               
                           —
                        
                        
                           35: συλλογή και συγκέντρωση άρθρων του Τύπου ανά θέμα· μετάδοση διαφημιστικών αγγελιών· διανομή διαφημιστικού υλικού (φυλλάδια, προσπέκτους, έντυπα, δείγματα προϊόντων)·
                        
                     
                           —
                        
                        
                           41: εκδόσεις κειμένων και βιβλίων· υπηρεσίες δημοσίων σχέσεων σε σχέση με το θέμα «θάνατος» μέσω εκδηλώσεων όπως σεμιναρίων, ταξίδια για εκμάθηση γλωσσών και λοιπές εκδηλώσεις με στόχο την κατάρτιση· έκδοση και δημοσίευση έντυπου υλικού σε σχέση με το θέμα «θάνατος»·
                        
                     
                           —
                        
                        
                           44: φαρμακευτική συμβουλευτική· βοήθεια ιατρική· υπηρεσίες παροχής συμβουλών σε θέματα υγείας· ιατρική νοσηλεία· θεραπευτικές υπηρεσίες· υπηρεσίες ψυχολόγου·
                        
                     
                           —
                        
                        
                           45: υπηρεσίες προσωπικού και κοινωνικού χαρακτήρα προσφερόμενες από τρίτους προς κάλυψη ατομικών αναγκών, μεταξύ άλλων, οικογενειακή μέριμνα, φροντίδα κατά τη νοσηλεία, μέριμνα για τα άτομα με ειδικές ανάγκες, ευθανασία, επικουρούμενος θάνατος, φροντίδα κατά τον θάνατο, φροντίδα κατά τον θάνατο μέσω υποστήριξης, ανακούφιση και στήριξη για τους οικείους και τους βοηθούς, παροχή γενικών προσωπικών συμβουλών για τη ζωή με ειδική έμφαση στο θέμα «θάνατος», υπηρεσίες ημέρας, νυκτερινή επιστασία, φροντίδα παρεχόμενη σε εικοσιτετράωρη βάση, παροχή υπηρεσιών τις Κυριακές και τις αργίες, συμβουλευτικές δράσεις σε όλη την επικράτεια, δράσεις φροντίδας σε όλη την επικράτεια·
                        
                     
         
               —
            
            
               να καταδικάσει το ΓΕΕΑ στα έξοδα της διαδικασίας προσφυγής R 1940/2013-4, καθώς και στα έξοδα της παρούσας διαδικασίας.
            
         
      Λόγοι και κύρια επιχειρήματα
   
   
      Σήμα προς καταχώριση: εικονιστικό σήμα που αναπαριστά μαύρο φιόγκο για υπηρεσίες των κλάσεων 35, 41, 44 και 45 — αίτηση καταχωρίσεως κοινοτικού σήματος υπ’ αριθ. 1 1 6 24  483
   
      Απόφαση του εξεταστή: απόρριψη της αιτήσεως καταχωρίσεως
   
      Απόφαση του τμήματος προσφυγών: απόρριψη της προσφυγής
   
      Προβαλλόμενοι λόγοι:
   
   
               —
            
            
               παράβαση του άρθρου 7, παράγραφος 1, στοιχείο β', του κανονισμού 207/2009,
            
         
               —
            
            
               παράβαση του άρθρου 7, παράγραφος 1, στοιχεία β', γ' και δ', του κανονισμού 207/2009,
            
         
               —
            
            
               παράβαση του άρθρου 7, παράγραφος 1, στοιχείο στ', του κανονισμού 207/2009